بیرلشمیش میللت‌لر تشکیلاتی (بمت) تورکیه بؤیوک میللت مجلیسی‌نین پاریس ایقلیم سازیشینی تصدیقلمه‌سینی آلقیشلاییر.
بو باره‌ده بمت باش کاتیبی‌نین رسمی نوماینده‌سی استفان دوجاریک بیلدیریب.
او دئییب کی، بوتون اؤلکه‌لرین آنلاشمانین مقصدلرینه چاتماسی اوچون سعی‌لرینی آرتیرماغا داوام ائتمه‌لری چوخ واجیب‌دیر.
دوجاریک بمت باش کاتیبی آنتونیو گوترش گ20 اؤلکه‌لری‌نین بو مسئله‌ده ایره‌لیلمه‌لی اولدوق‌لارینی آچیق شکیلده ایفاده ائتدیگینی ده سؤیله‌ییب.
قئید ائدک کی، تورکیه بؤیوک میللت مجلیسی‌ پاریس ایقلیم سازیشی حاقیندا قانون لاییحه‌سینی قبول ائدیب.
